Potrivit estimărilor Asociației Române a Magazinelor Online (ARMO), valoarea vânzărilor realizate online în România urma să ajungă la finalul lui 2017 la circa 2,8 miliarde de euro, în creștere cu 35% față de 2016, în condițiile avansului economiei și majorării consumului, mai ales în ultimul trimestru al anului, când au avut loc o serie de evenimente și campanii de reduceri, cum ar fi Black Friday.  Segmentul electro-IT – electrocasnice și echipamente IT - are cea mai mare pondere în comerțul local online, de peste 50%, acesta fiind urmat de segmentul de fashion și produse pentru copii.